Tuuli Tomingas

Tuuli Tomingas (sündinud 4. jaanuaril 1995 Tallinnas) on eesti laskesuusataja, suvebiatloni maailmameister.

Õpingud ja treenerid
Ta on lõpetanud 2014. aastal Tallinna Arte Gümnaasiumi ja 2024. aastal Tartu Tervishoiu Kõrgkooli.Külm ja Zahkna tulid Otepää MM-il esikümnesse, Tomingas mullust medalisõitu ei korranud. sport.delfi.ee, 23. august 2024.

Tuuli Tomingas tegeles aastatel 2003–2009 Aita Pääsukese käe all murdmaasuusatamisega. Vahepeal harrastas ka ratsutamist. Noorte ja juunioride vanuseklassi aastatel olid tema laskesuusatamise treenerid Aita Pääsuke ja Tõnu Pääsuke.Suurimast viilijast talve üheks säravamaks täheks 2018. aastast treenib ta Indrek Tobrelutsu käe all.

Sportlikud tulemused
Laskesuusatamine
 Talvisel Euroopa noorte olümpiafestivalil 2013. aastal Brasovis pälvis Tomingas pronksmedali 10 km distantsil ja sai 6 km sprindis 4. koha.Noorte olümpiavõistlused Vaadatud 17.02.2023.
 Noorte maailmameistrivõistlustel saavutatud kohad: 2013. aastal 6 km sprindis ja 10 km distantsil 10. koht ning teatesõidus 4. koht, 2014. aastal teatesõidus 4. koht ja 7,5 km viitstardist sõidus 5. koht.Tuuli Tomingas ESBL.
 Ta võitis 2014. aasta juunioride laskesuusatamise Euroopa meistrivõistlustel Nové Městos 7,5 km distantsil kuldmedali ning tuli segateatesõidus pronksmedalile.Tuuli Tomingas tuli Euroopa meistriks 
 Euroopa juunioride 2013. aasta meistrivõistlustel sai ta 7,5 km sprindis 4. ja segateatesõidus 8. koha ning 2015. aasta meistrivõistlustel 12,5 km distantsil 8. ja segateatesõidus 5. koha.
 IBU juunioride karikasarja etapil Lenzerheides 2016. aastal võitis Tomingas sprindis esikoha (karikasarja kokkuvõttes 6. koht).Tuuli Tomingas võitis juunioride karikasarja etapi.
 Tuuli Tominga parimad kohad maailma karikasarjas: 7. ja 16. koht sprindis 2020. aastal ning sprindis ja jälitussõidus 14. koht 2019. aastal.Tuuli Tomingas. TT tiim. Vaadatud 17.02.2023.
 2022. aasta taliolümpiamängudel Pekingis: 7,5 km sprindis 33., 15 km distantsil 43., 10 km viitstardist sõidus 49., teatesõidus 15. ja segateatesõidus 16. koht.
 2023. aasta laskesuusatamise maailmameistrivõistlustel Oberhofis: sprindis 7,5 km 40. koht, jälitussõidus 10 km 34. koht, individuaaldistantsil 15 km 6. koht, segateatevõistluses paarile (2 x 6 km N + 2 x 7,5 km M) koos Rene Zahknaga 9. koht.
 2023. aasta suvebiatloni maailmameistrivõistlustel Slovakkias Brezno-Osrblies võitis Tomingas naiste 7,5 km supersprindis hõbemedali (kaotus võitjale 9,8 sekundit) ja 6 km sprindis võitis kuldmedali.Women 7.5 km Super Sprint Final Naiste ühisstardist sõidus võitis ta hõbemedali (kaotus võitjale 8,1 sekundit).
 2023.–2024. aasta maailma karikasarjas kogus Tomingas 303 punkti, mis andis karikasarja üldarvestuses 23. koha. Distantsiti olid ta tulemused hooaja kokkuvõttes: 7,5 km sprindis 21. koht, 10 km jälitussõidus 22. koht, 12,5 km ühisstardist sõidus 22. koht, 12,5/15 km eraldistardist sõidus 34. koht. 
 2024. aasta laskesuusatamise maailmameistrivõistlustel Nové Městos: sprint 7,5 km 24. koht, jälitussõit 10 km 10. koht, ühisstart 12,5 km 8. koht, 15 km individuaaldistantsil ta diskvalifitseeriti (oli algselt 11. kohal). Teatevõistluses 4x6 km tuli Eesti naiskonna koosseisus 4. kohale ja segateatevõistluse võistkonna koosseisus 12. kohale. 
 2025. aasta laskesuusatamise maailmameistrivõistlustel Šveitsis Lenzerheides: sprint 7,5 km 32. koht, jälitussõit 10 km 20. koht, ühisstart 12,5 km 9. koht, 15 km individuaaldistants 7. koht. Teatevõistluses 4x6 km tuli ta Eesti naiskonna koosseisus 10. kohale.
 Tomingas on võitnud Eesti meistrivõistlustel aastatel 2017–2024 laskesuusatamises viis kuld-, kolm hõbe- ja neli pronksmedalit ning 2019–2021 murdmaasuusatamises ühe hõbe- ja ühe pronksmedali. Lisaks on ta tulnud kuuel korral (2019–2023) Eesti meistriks suvebiatlonis.
 Ta on olnud Eesti parim naislaskesuusataja 2019., 2021., 2022., 2023. ja 2024. aastal, 2011. aastal parim noorte ning 2013.–2014. aastal neidude ja 2015. aastal juunioride arvestuses.
Kergejõustik
 Tuuli Tomingas on osalenud ka Eesti kergejõustiku meistrivõistlustel: 2020. aastal tuli 1500 m jooksus neljandaks, aastatel 2021–2024 on ta võitnud 10 000 m jooksus hõbemedali ja 3000 m takistusjooksus kaks hõbemedalit ja ühe pronksmedali.Tomingas tõusis peaka kiuste kergejõustiku Eesti meistrivõistlustel taas poodiumile Postimees, 25. juuni 2022. Vaadatud 17.02.2023.
 Ta on saanud 2023. aasta maanteejooksu maailmameistrivõistlustel miilijooksus 27. koha.
 Tomingas läbis 2024. aasta oktoobris Austrias Viini ööjooksul 5 km maanteejooksu Eesti rekordist kiiremini, saades aja 16.30,8, kuid uue Eesti rekordina see tulemus kirja ei läinud, kuna rada oli IAAF-i poolt sertifitseerimata.Tuuli Tomingas jooksis Viinis Eesti rekordi, mis kirja ei lähe. sport.err.ee, 5. oktoober 2024.

Viited

Välislingid

 Biograafia ESBL-is
 Suurimast viilijast talve üheks säravamaks täheks Postimees, 9. märts 2013
 Tuuli Tomingas eesmärkidest juunioride MM-il: kui läheb hästi, siis tahan pääseda kuue hulka err.ee, 21. jaanuar 2016
 Eestisse toodud MM-ist innustunud Tuuli Tomingas: siht on silme ees Delfi Sport, 17. oktoober 2022
 Tuuli Tomingas saavutas MM-i tavadistantsil kuuenda koha! Delfi Sport, 15. veebruar 2023
 Eesti laskesuusatamise ajalugu teinud Tuuli Tomingas: see tulemus vähendab hakkamasaamise pinget Delfi Sport, 15. veebruar 2023
 Maailmameister Tuuli Tomingas: see, et kõiki tippe polnud kohal, on nende probleem ohtuleht.ee, 28. august 2023
 Maailmameister Tomingas on elu parimas füüsilises vormis sport.delfi.ee, 28. august 2023
 Tuuli Tomingas tegi Eesti laskesuusatamise ajalugu sport.postimees.ee, 17. märts 2024
 Viimase tiiruni medalimängus püsinud Tuuli Tomingas pani laskesuusa MM-ile punkti kohaga esikümnes. sport.delfi.ee, 23. veebruar 2025

Kategooria:Eesti laskesuusatajad
Kategooria:Sündinud 1995